text:
Àrd-bhaile
'S e a th' ann an àrd-bhaile no àrd-chathair ach cathair, no baile, a tha mòr dha-rìreabh, le tuilleadh air leth-mhillean luchd-còmhnaidh anns a' chathair-bhaile fhèin, agus le co-dhiù millean daoine a' fuireach mun cuairt air. Tha na bailtean mòra a thèid a ghabhail a-steach ann an sgaoileadh àrd-bhaile gam meas mar phàirt dheth, 's chan ann nan àrd-bhailtean iad fhèin, a chionn 's nach eil iad aig cridhe an sgaoilidh bhailteil sin.
Mar as trice, tha àrd-bhaile ann an teis-mheadhan gnothaichean eaconamach, agus aig cridhe cùisean phoilitigeach chultarach roinn no dhùthcha. Mar an ceudna, tha e na bhoillsgean, a thaobh ceanglaichean agus conaltradh roinneil no eadar-nàiseanta.
Bhathar a' meas rìgh-chathair mar àrd-bhaile a chionn 's gum b'e àite-còmhnaidh an rìgh a bhiodh ann.
Cathair chruinne/Baile mòr cruinne[deasaich | deasaich an tùs]
Thathas a' toirt tuilleadh 's a chòir eòlas air a' bhriathar seo bho chionn ghoirid a-nis air sgàth fàs dlùth-chruinneas (globalisation) san t-saoghal a th' ann (m.e. a thaobh ionmhas cruinne, conaltradh is siubhal). 'S e a th' anns a' bhun-smuain seo, cathair aig a bheil buaidh gu soilleir dìreach air cùisean an t-saoghail tro mheadhan sòiseo-eacanomaigeach, cultarach, poilitigeach. Chan e cathair chruinne a th' ann an àrd-bhaile sam bith ge-tà, agus mas e 's gu bheil e na chathair chruinne, chan fhaod sin a bhith a-rèir ìre de mhathas ann am bun-structairean, leasachadh no beò-shlàinte muinntir a' bhaile. Ma dh' fhaoidte gur e Lunnainn a' chiad chathair chruinne agus àrd-bhaile ùr-nodha riamh a bh' anns an t-saoghal. Ach, 's e àrd-bhailtean mar An Ròimh, Constantinople, Damascus, Nanjing sa leithid a bhathar a' meas mar chathraichean chruinne ann an tomhas eachdraidh.


c: text/html

text:
1 am Faoilleach
'S e a' chiad latha den Fhaoilleach is a' chiad latha den bhliadhna.
Tha Là na Bliadhn' Uire air an latha seo.
Tachartasan[deasaich | deasaich an tùs]
- 630 Chaidh Muhammad le arm gu Mèca gus a cheannsaich.
- 1651 Shuidh Tearlach II air an cathair-rìgh aig Alba
- 1887 - Ban-rìgh Bhictoria a-nis Ban-Iompaire na h-Innseachan
Breithean[deasaich | deasaich an tùs]
- 1848 - John Horne, clach-eòlaiche Breatannach
- 1928 - Iain Mac a' Ghobhainn, sgrìobhadair Albannach
- 1957 - Lewis Dòmhnallach, neach-poileataigs Albannach

robotstxt: allowed

filter: keep


text:
An Nead
Tha An Nead (Beurla: Nedd)[1] na bhaile croitearachd ann an Asaint, Cataibh. Tha e suidhichte air an rathad B869 mu mhìle air falbh bhon Druim Bheag air bruach an iar Loch Nedd. 'S e seo na co-chomharran aige: 58° 14′ 10.97″ Tuath agus 5° 10′ 31.48″ Iar.
Chaidh an Nead a stèidheachadh aig Àm nam Fuadaichean. [2] Dh'fhàs am baile rud beag na bu mhotha anns na 1900an air sgàth 's gu robh e a' toirt fasgaidh do na bàtaichean-iasgaich air Loch Nedd. An-diugh tha cidhe ann aig ceann an ear a' bhaile airson eathraichean is bàtaichean-iasgaich. 'S e aon de na bailtean dhen Oighreachd Asaint a Tuath a th' anns an Nead.
Murt anns an Nead[deasaich | deasaich an tùs]
B’ e reiceadair à Sasainn a bha ann am Murdoch Grant a bha a‘ siubhail bho thaigh gu taigh. Bha e ag iarraidh a dhol gu bannais ann an Asaint, ach chaidh e a chaill eadar an Nead is An Druim Beag. Lorgadh a chuirp ceithir seachdainean an dèidh sin, ach cha robhar soirbheachail am murtair a lorg. Ged a bha cuid amharas ann gun robh an neach-teagaisg Hugh MacLeòid an sàs anns a' mhuirt, cha robh an ceasnachadh a rinn an t-siorram soirbheachail. Ach an uair sin tuirt Kenneth Fraser, tàillear às an àite, gum faca e taigh MhicLeòid ann an aisling. Chuala e guth cuideachd a bha ag innse dhà ann an Gàidhlig far an robh am bathar a bha air a ghoid falaichte. Ged a bha an aisling gu math amharasach, lorgadh bathar Grant anns an dearbh àite agus an dèidh sin dh’aidich MacLeòid gun do mharbh e an reiceadair.[3]
Iomraidhean[deasaich | deasaich an tùs]
- ↑ Iain Mac an Tàilleir, "Ainmean-Àite", duilleag 91, Pàrlamaid na h-Alba (a' tarraing air 6mh an Lùnasdal 2011)
- ↑ MacAskill, John (1999) We have won the land: the story of the purchase by the Assynt Crofters' Trust of the North Lochinver Estate, td 35 Stornoway:Acair. ISBN 0861522214
- ↑ Chambers' Book of Days - March 19th
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NC136319
- Undiscoveredscotland (Beurla)


text:
Leis an fhoirm Beachdan is molaidhean againn, faodaidh tu ais-eòlas a thoirt dhuinn air mar as urrainn don Phàrlamaid na seirbheisean againn don phobal a dhèanamh nas fheàrr. Ma tha thu airson gearan oifigeil a dhèanamh mu luchd-obrach no seirbheisean Pàrlamaid na h-Alba, faodaidh tu am foirm Gearain againn a chleachdadh.
Briog air a cheangal seo gus foirm beachdan is molaidhean a luchdadh a-nuas:
Briog air a cheangal seo gus foirm gearain a luchdadh a-nuas:
Tha copaidhean an clò rim faighinn cuideachd bho Sheirbheis Fiosrachaidh a' Phobaill.


text:
Clàr na h-iomain son 2013
Dh'fhoillsich Comann na Camanachd clàr nan geamaichean son an t-seusain ri tighinn, a thòiseachas air an 2mh den Mhàirt.
Tòisichidh Bail' Ùr an t-Slèibh an oidhirp am Prìomh Lìog a bhuannachadh son a' cheathraimh turais ann an sreath ri geama aig an taigh an aghaidh Ghleann Urchadain.
Bidh Loch Abar, a bhuannaich Lìog Tuath 1 an-uiridh, aig an taigh an aghaidh Lòbhait.Doirbh
'S e Camanachd an Òbain a bhuannaich Lìog Deas 1 agus tillidh iadsan dhan Phrìomh Lìog le geama doirbh ann an Taigh na Bruaich an aghaidh Chaol Bhòid.
Ghlèidh Ceann Loch Seile an t-àite aca aig an ìre as àirde an-uiridh gun cus strì is tòisichidh iadsan an darna seusan aca sa Phrìomh Lìog aig an taigh an aghaidh Chinn a' Ghiuthsaich.
Sa gheama eile bidh Inbhir Aora aig an taigh an agaidh A' Ghearasdain.
Ann an Lìog Tuath 1 tòisichidh na Sgitheanaich aig Pàirc nan Laoch far an cluich iad an aghaidh Inbhir Nis.Fàilte
Chan eil ach aon sgioba aig Loch Carran a-nise - a' cluich ann an Lìog Tuath 3 - agus cuiridh iad fàilte air na nàbaidhean aca, Loch Bhraoin, air a' chiad là den t-seusan.
Cuideachd san lìog sin bidh dùbhlan aig na Leòdhasaich anns a' chiad gheama acasan, is iad air falbh an aghaidh Bhoth Fhleisginn, a chrìochnaich san darna àite an-uiridh.
Gheibhear na geamaichean air fad son an t-seusain a tha romhainn an seo.